## Organiziranje natjecanja

Robokup se provodi kroz dvije razine natjecanja, županijsku i državnu. Županijska natjecanja organiziraju županijske zajednice tehničke kulture ili društva pedagoga tehničke kulture. Hrvatska zajednica tehničke kulture koordinira provođenje Županijskih razina natjecanja. Državnu razinu natjecanja organizira Hrvatska zajednica tehničke kulture u suradnji s Hrvatskim robotičkim savezom.

**Za državnu razinu potrebna povjerenstva određuje organizator:**

**Provedbeno povjerenstvo (5 članova):**

* 2 člana iz Hrvatske zajednice tehničke kulture (HZTK)
* 1 član iz Hrvatskog robotičkog saveza (HROBOS)
* 1 član iz županijske zajednice tehničke kulture u kojoj se održava Robokup  
  ili 1 član iz društva pedagoga tehničke kulture iz te županije
* 1 član iz škole domaćina

**Ocjenjivačko povjerenstvo/a (3 – 6 članova)**

* U sastavu ocjenjivačkog povjerenstva mogu biti samo mentori koji nemaju natjecateljske ekipe.

**Za županijsku razinu natjecanja potrebno je oformiti samo ocjenjivačko povjerenstvo koje određuje organizator.**

## Financiranje natjecanja

* Troškove županijskih natjecanja snose organizatori.
* Troškove Državne razine natjecanja snosi Hrvatska zajednica tehničke kulture, što uključuje:  
  **prijevoz** autobusom natjecateljskih ekipa i njihovih mentora,  
  **smještaj** u višekrevetnim sobama na bazi punog pansiona, ,   
  **materijal** za prvi i drugi dio natjecanja  
  **nagrade** za pobjedničke ekipe i njihove mentore

## Sudionici Robokupa

Na županijskoj i državnoj razini Robokupa mogu se natjecati učenici i učenice viših razreda (5.-8. razreda) osnovnih škola iz Republike Hrvatske, ali i iz inozemstva. Natjecateljsku ekipu tvore 3 učenika/učenice koji zadovoljavaju slijedeće uvjete:

* Članovi natjecateljske ekipe nisu sudjelovali na nekom državnom ili međunarodnom natjecanju iz područja robotike, automatike, elektronike, elektrotehnike.
* Ekipa koja je jednom osvojila prvo, drugo ili treće mjesto u ukupnom poretku ili u pojedinim dijelovima natjecanja državne razine Robokupa, ne može se više natjecati u istom sastavu.
* Natjecateljska ekipa na državnoj razini u svom sastavu može imati samo po jednog člana koji je bio u sastavu neke pobjedničke ekipe državne razine Robokupa.

## Sadržaj natjecanja

Županijska razina

1. zadatak: strujni krugovi
2. zadatak: programiranje robotskog vozila

Državna razina

1. dio natjecanja: strujni krugovi
2. dio natjecanja: programiranje mikroupravljačkog sučelja.
3. robotičke konstrukcije i programiranje

Tumačenje pravila isključivo je u domeni provedbenog povjerenstva.

## Priznanja i nagrade

**Županijska razina Robokupa**

* Svi sudionici (učenici i mentori) dobivaju priznanja za sudjelovanje na županijskoj razini Robokupa.
* Najuspješnija ekipa ostvaruje pravo na sudjelovanje na državnoj razini Robokupa.

**Državna razina Robokupa**

Svi sudionici (učenici i mentori) dobivaju majicu Robokupa i priznanja za sudjelovanje na državnoj razini Robokupa

Nagrađuju se tri prvoplasirane ekipe iz svakog dijela natjecanja i tri najbolje plasirane ekipe u ukupnom poretku Robokupa. Ukupni poredak ekipa na Robokupu određuje se zbrojem postignutih rezultata iz sva tri djela natjecanja.

Nagrađene ekipe (učenici i njihovi mentori) dobivaju medalje i diplome, a mentorima ekipa uručuju se plakete.

* Najuspješnija ekipa u ukupnom poretku nagrađuje se Ljetnom školom tehničkih aktivnosti koja će se održati u Kraljevici tijekom ljetnih školskih praznika.
* Mentor najuspješnije ekipe u ukupnom poretku dobiva nagradu kojom će svoj daljnji rad s mladim robotičarima učiniti još kvalitetnijim i uspješnijim.

**Nagrade nisu prenosive.**

**RoboStart**

RoboStart je namijenjen najmlađim sudionicima Robokupa, djeci predškolske dobi, učenicima od 1. do 4. razreda i djeci s posebnim potrebama. U sklopu RoboStarta organizira se:

* natjecanje u paralelnoj vožnji robotskih kolica
* kreativno tehnička radionica

Svi sudionici (učenici i mentori) dobivaju majicu Robokupa, priznanje za sudjelovanje i medalju.